BASES DE LA CONVOCATÒRIA DE BEQUES PER A LA REALITZACIÓ D'ESTUDIS DE POSGRAU PER A ESTUDIANTS MARROQUINS. PERÍODE 2007-2008 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/614)
  + [Valencià](/va/acuerdo/614)






Selector de idioma

Leer

* [Español](/es/acuerdo/614)
* [Valencià](/va/acuerdo/614)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DE BEQUES PER A LA REALITZACIÓ D'ESTUDIS DE POSGRAU PER A ESTUDIANTS MARROQUINS. PERÍODE 2007-2008[Butlletí Oficial Universitat d'Alacant](/ca/Publicacion)
====================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DE BEQUES PER A LA REALITZACIÓ D'ESTUDIS DE POSGRAU PER A ESTUDIANTS MARROQUINS. PERÍODE 2007-2008

Data d'aprovació
:   30/05/2007

Data de publicació
:   31/05/2007

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=614.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/614)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/614)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DE BEQUES PER A LA REALITZACIÓ D'ESTUDIS DE POSGRAU PER A ESTUDIANTS MARROQUINS. PERÍODE 2007-2008&url=https://www.boua.ua.es/va/acuerdo/614)

**Títol:** BASES DE LA CONVOCATÒRIA DE BEQUES PER A LA REALITZACIÓ D'ESTUDIS DE POSGRAU PER A ESTUDIANTS MARROQUINS. PERÍODE 2007-2008

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** dimecres, 30 de maig de 2007

BASES DE LA CONVOCATÒRIA DE BEQUES PER A LA REALITZACIÓ D'ESTUDIS DE POSGRAU PER A ESTUDIANTS MARROQUINS. PERÍODE 2007-2008  
    
 1.     Objecte  
 L'objecte de les presents bases és regular la dotació de 6 beques destinades a llicenciats o graduats que hagen cursat estudis en les universitats de Tetuan o Oujda, per a la realització de diferents estudis de postgrau que la Universitat d'Alacant oferta a través del Vicerectorat de Relacions Internacionals i Cooperació.  
 2.     Requisits dels participants  
 Els candidats que participen en la present convocatòria han de complir els següents requisits abans de la finalització del termini de presentació de les sol·licituds:  
 a)     Posseir la nacionalitat marroquina.  
 b)     Estar en possessió del passaport en vigor.  
 c)     Posseir el títol de Llicenciat o Graduat.  
 d)     Tindre acreditat el coneixement de la llengua espanyola per a la realització dels estudis previstos.  
 3.     Condicions generals de la dotació de beques  
 Cada una de les beques està dotada amb:  
 a)     Bossa de viatge de cent seixanta euros per a cobrir les despeses de desplaçament des de la Universitat d'origen fins a Alacant i viceversa. La bossa es farà efectiva en un sol pagament, una vegada es presenten els alumnes en l'Oficina de Cooperació i Relacions Internacionals de la U.A.  
b)     Assegurança mèdica pel període que dure l'estada en la Universitat d'Alacant. Cobrix assistència mèdica primària no farmacèutica i sempre per a malalties contretes després de l'inici de la beca. Així mateix estan coberts les despeses de repatriació en cas de mort o accident de caràcter greu, en les condicions que s'arrepleguen per la Universitat d'Alacant, amb la companyia asseguradora corresponent.  
c)    Exempció del pagament de les taxes acadèmiques de matriculació per a la realització dels estudis especificats en la convocatòria.  
d)     Dotació econòmica mensual de set-cents cinquanta euros durant el període que dure la seua estada en la Universitat d'Alacant.  
e)     Els alumnes seleccionats s'integraran en les activitats acadèmiques amb les mateixes obligacions que els estudiants espanyols en les distintes matèries.  
 Qualsevol altra despesa no inclòs en el present punt, serà responsabilitat única i exclusiva dels beneficiaris de la beca.  
 4.       Criteris generals a tindre en compte en la selecció de les propostes  
 a)     Adequació de la llicenciatura o grau curs, en relació a la beca oferida. (d'1 a 5 punts)  
 b)     Expedient acadèmic específic. Es valora si la formació del candidat té relació directa amb l'especialitat oferida. (d'1 a 3 punts)  
 c)     Expedient acadèmic global. (1 a 3 punts)  
 d)     Expectatives de formació. (d'1 a 3 punts)  
 5.       Formalització de sol·licituds  
 Les sol·licituds hauran d'omplir-se pels sol·licitants a través de la Secretaria de la Facultat de Ciències de la Universitat de Tetuan o del Vicerectorat de Cooperació de la Universitat de Oujda, amb el formulari previst a aquest efecte. El termini de presentació de sol·licituds començarà l'1 de juny del 2007 i finalitzarà el 25 de juny del 2008, ambdós inclusivament.  
 6.       Selecció de becaris i comissió de selecció  
 Les universitats de Tetuan, Oujda i Alacant, a través de la Comissió de Selecció, en el termini màxim de 30 dies hàbils a partir de la data de finalització del termini de presentació d'instàncies, avaluarà les sol·licituds i establirà un orde de prelació de candidats que serà motivat basant-se en els criteris de selecció establits en el punt quatre d'aquestes bases. Aquest orde de prelació serà publicat en el tauler d'anuncis de la Secretaria de la Facultat de Ciències de Tetuan, del Vicerectorat de Cooperació de la Universitat de Oujda i en la pàgina Web de l'Oficina de Cooperació i Relacions Internacionals.  
  http://www.ua.es/va/internacional/prog07/  
 La Comissió de Selecció, nomenada a aquest efecte per la Universitat d'Alacant, la Universitat de Tetuan i la Universitat d'Oujda, té com a competència la d'avaluar les sol·licituds presentades pels sol·licitants i serà presidida per la Vicerectora de Relacions Internacionals i Cooperació de la Universitat d'Alacant, o persona en qui delegue.  
 7.       Documents a presentar pels candidats  
 A més del formulari establit en el punt 5 de les bases de la present convocatòria, els sol·licitants hauran de presentar la documentació següent:  
 a)     Còpia compulsada del títol acadèmic amb puntuació obtinguda segons la Universitat d'origen i amb indicació del valor màxim i mínim.  
 b)     Currículum vitae amb justificació de les activitats acadèmiques i/o professionals ressenyades en aquest.  
 c)     Certificació d'ingressos o declaració jurada de no percebre ingressos.  
 d)     Còpia del certificat oficial acreditatiu del coneixement de l'espanyol, amb especificació del nivell.  
 e)     Còpia del document d'identificació personal.  
 f)       Plec de motivacions personals per a cursar estos estudis. (màx. 1 foli).  
 8.       Obligacions dels becaris  
 Els becaris estan obligats a:  
 a)     Comunicar la seua acceptació expressa per correu electrònic a l'Oficina de Cooperació i Relacions Internacionals de la Universitat d'Alacant (g.ugnerw@te.yi) en el termini de deu dies hàbils a partir del dia següent a la notificació de la concessió de la beca i personar-se davant del responsable de la Universitat de Tetuan per a una entrevista personal.  
 b)     Residir en el lloc on realitze els seus estudis durant el període de la beca i no absentar-se del mateix sense la prèvia autorització de l'Oficina de Cooperació i Relacions Internacionals de la Universitat d'Alacant.  
 c)     No canviar d'estudis ni de centre previst sense l'acceptació de l'Oficina de Cooperació Internacional de la Universitat d'Alacant.  
 d)     Sotmetre's a les actuacions de comprovació i seguiment d'aprofitament de la beca.  
 e)     Superar els exàmens o proves corresponents als estudis per als que se'ls ha concedit la beca.  
 f)       Realitzar l'activitat objecte de la beca en el termini establit en la Resolució de la concessió.  
 g)     Compromís explícit en l'objectiu primordial del curs (promoure iniciatives al desenvolupament sostenible local en el Magreb).  
 L'incompliment reiterat de qualsevol de les obligacions relacionades anteriorment donarà objecte a la immediata revocació de la beca.  
 9.      Forma de pagament  
 El pagament de la beca es realitzarà a mes vençut per mitjà de transferència bancària.  
 10. Places que s'oferixen:  
- Curs d’Especialista Universitari en Gestió del Patrimoni.  
 Nombre de beques: 2  
 Perfil: llicenciatura o grau en Història o Geografia.  
 Duració de la beca: des de l'1 d'octubre del 2007 fins al 30 de juny del 2008.  
 - Màster en Anàlisi i Gestió d'Ecosistemes Mediterranis (MAGEM).  
 Nombre de beques: 2  
 Perfil: llicenciatura o grau en el següent orde; Biologia, Ciències Ambientals, Ciències de la Mar, Química, Geologia i Geografia.  
 Duració de la beca: des de l'1 d'octubre del 2007 fins al 30 de juny del 2008.  
 - Màster en Turisme.  
 Nombre de beques: 2  
 Perfil: llicenciatura o grau en Ciències Econòmiques.  
 Duració de la beca: des de l'1 d'octubre del 2007 fins al 30 de setembre del 2008.  
    
    
 Alacant, 30 de maig de 2007  
 La presidenta de la Comissió  
    
    
    
 Mª Begoña San Miguel del Hoyo





[Carretera Sant Vicent del Raspeig s/n  
03881 Sant Vicent del Raspeig - Alacant  
 Tel. 62 735 2352 - Fax 17 142 4080](https://www.google.es/maps/@03.245992,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12879&trk=tyah&trkInfo=tarId%9G4892776446454%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)